भारतीय संस्कृति के अद्वितीय प्रवक्ता व युवा शक्ति के प्रेरणास्त्रोत स्वामी विवेकानंद जी की जन्मजयंती पर उन्हें कोटिशः नमन और देशवासियों को 'राष्ट्रीय युवा दिवस' की शुभकामनाएँ।

स्वामी विवेकानंद जी ने अपने प्रखर विचारों और असाधारण व्यक्तित्व से भारतीय संस्कृति के गौरव को संपूर्ण विश्व में स्थापित किया। उनका ऐतिहासिक शिकागो भाषण भारतीय आध्यात्मिकता का परिचायक था, जिसने विश्व को मानवता, सहिष्णुता और एकता का संदेश भी दिया। आज, जब भारत अपने पुनर्जागरण के दौर से गुजर रहा है, तब स्वामी विवेकानंद जी की शिक्षाएँ युवाओं को नई ऊर्जा प्रदान कर उनका मार्गदर्शन कर रही हैं।